## L’Institut Valencià de Cultura presenta l’obra circense ‘Masa madre’ en el Teatre Arniches

*** L’espectacle familiar de CIA Caí es podrà vore el dissabte 15 de novembre, a les 19:30 hores**

La Conselleria d’Educació, Cultura, Universitats i Ocupació, a través de l’Institut Valencià de Cultura presenta en el Teatre Arniches l’espectacle de circ de la companyia CIA Caí *Masa madre*, dirigit a tots els públics.

Esta proposta familiar està recomanada per la Xarxa de Teatres de Titularitat Pública d’Espanya i es podrà vore el dissabte 15 de novembre, a les 19:30 hores. En esta s’evoca un univers atemporal i qüestiona si el destí de les persones és nàixer, reproduir-se o no i envellir fins a morir.

Sabrina Catalán i Elia Pérez firmen esta producció amb el segell de la companyia de circ contemporani CIA Caí, un projecte artístic, escènic i personal nascut en 2015. La línia de treball que utilitza la companyia és el circ com un llenguatge de comunicació i expressió amb el qual portar a escena materials personals, reals, vius i espontanis.

Entrades a la venda en [taquilla en línia de l’IVC](https://taquilla.ivc.gva.es/es/espectaculo/cia-cai-presenta-masa-madre/MASAMA).

Fecha: 14/11/2025